Webglobe

Webglobe je európsky poskytovateľ webhostingu a registrátor domén so sídlom na Slovensku, v Česku a v Srbsku. Okrem zdieľaného hostingu pre malé a stredné firmy ponúka tiež individuálne serverové a cloudové riešenia pre veľké firmy.

Webglobe je členom združení SK-NIC , EURid a RNIDS Správce národní domény .RS. www.rnids.rs [online] [cit. 30. 1. 2023], tzn. akreditovaným registrátorom domén .CZ, .EU, .SK a .RS. Okrem nich ponúka ďalších cca 380 doménových koncoviek.

Na Slovensku patrí mezi TOP registrátorov a so svojimi webhostingovými balíčkami sa umiestňuje na popredných priečkach v online porovnaniach.

Firma aktuálne (k januáru 2023) spravuje okolo 1 200 fyzických a viac ako 3 000 virtuálnych serverov v cca. 10 dátových centrách a zamestnáva približne 100 zamestnancov a spolupracovníkov (na Slovensku, v Česku a v Srbsku).

Webglobe má okolo 125 000 zákazníkov. Medzi najväčších na Slovensku patrí Dedoles, Riesenia.com, Tatra banka a Pravda.sk, v Česku napríklad Slevomat, Glami, Bonami, Hotel.cz, Biano, AffilBox, UlovDomov.cz, Nordic Telecom, Seyfor (predtým Solitea) alebo StartupJobs.cz, v Srbsku napríklad sieť lekární a drogérií Lilly.

 História firmy 
Spoločnosť Webglobe (alebo skôr jej pôvodný predchodca) bola založená ako WEBGLOBE, s.r.o. 15. 1. 1999 na Slovensku. Jej zakladateľmi sú Igor Strečko a Juraj Hanták.

Pôvodne sa firma sústredila hlavne na design a programovanie webových stránok. Po čase však do portfólia doplnila aj webhosting a registráciu domén.

V roku 2001 spustila prvý web špecializovaný na webhostingové služby www.vasadomena.sk, ktorý rozhodol o ďalšom smerovaní firmy. Tvorba webov išla bokom a Webglobe sa naplno sústredil len na hosting a pridružené služby.

V priebehu svojej histórie firma prebrala niekoľko lokálnych slovenských konkurentov z oblasti webhostingu, správy serverov a registrácie domén, ako napríklad:

 Redhost (webhostingová služba contentového portálu Azet.sk)
 Nic.sk
 Syphon.sk
 a zopár menších projektov (Suloco, MacHosting, Gator.sk, PremiumHosting)

Veľmi dôležitou akvizíciou bol nákup webhostingovej firmy Yegon v roku 2014 a následné zlúčenie firiem pod Webglobe-Yegon, s.r.o., podnikajúcu pod značkou WY. Vďaka tomuto spojeniu sa Webglobe dostal na 2. miesto medzi slovenskými poskytovateľmi webhostingu, domén a manažovanej serverovej infraštruktúry.

V roku 2019 do firmy vstúpil finančný investor private equity fond Sandberg Capital, ktorý sa postaral o ešte rýchlejší akvizičný rast a profesionalizáciu procesov.

Ešte v tom istom roku Webglobe prebral slovenského konkurenta Atlantis Systems a zároveň vstúpil na český trh akvizíciou jedného z najväčších českých registrátorov domén a poskytovateľov webhostingu a manažovanej serverovej infraštruktúry, spoločnosti IGNUM (vlastníka webu domena.cz).

Rok 2020 bol na akvizície ešte bohatší. V Česku Webglobe nakúpil ďalších poskytovateľov webhostingu a príbuzných služieb: firmu Stable.cz a jej dcérsku spoločnosť Profitux, sesterské firmy Hosting 90 systems a Hosting zdarma a dve menšie prevádzky Axfone a CZ Hosting. Na Slovensku firma odkúpila menšiu spoločnosť WebhostingY.sk.

V roku 2021 sa firma na Slovensku premenovala opäť na Webglobe a pretransformovala sa na akciovú spoločnosť Webglobe, a.s.

V Česku firma premenovala svoju hlavnú entitu, pôvodnú firmu IGNUM, s.r.o. na Webglobe s.r.o. a spustila proces zlučovania všetkých akvizovaných spoločností do jednej právnej entity, takisto ako zlučovanie pod jednu značku Webglobe a jednu webhostingovú technológiu.

V tom istom roku Webglobe ešte stihol v Česku kúpiť dve významné webhostingové firmy, ONEbit a Savana.cz, a taktiež vykročil mimo česko-slovenský priestor, keď otvoril pobočku v Srbsku nákupom hneď trojice miestnych poskytovateľov webhostingu: NiNet, Eutelnet a Panet.

V roku 2021 z firmy odišiel jeden z jej zakladateľov, Juraj Hanták. Akcionármi zostali Igor Strečko a Sandberg Capital.

Zásadná zmena prišla v máji 2024, keď spoločnosť Webglobe od fondu Sandberg Capital odkúpila švédska skupina Group.ONE, vlastnená britským private equity fondom Cinven a jedným z najväčších penzijných fondov na svete Ontario Teachers’ Pension Plan. Cieľom akvizície je využiť silnú pozíciu Webglobe na ďalšiu expanziu v regióne strednej a východnej Európy (CEE).

Webglobe naďalej pokračuje aj v lokálnej expanzii na českom trhu: ešte v tom istom roku stihol kúpiť ČESKÝ WEBHOSTING, prevádzkovateľa služby Webhosting C4.

Aktuálna pozícia spoločnosti Webglobe na trhu webhostingu, registrácie domén a manažovanej serverovej infraštruktúry:

 Slovensko #2
 Česko #3
 Srbsko #3

 Produkty a služby 
 Registrácia domén
 Webhosting (zdieľaný hosting, multihosting)
 Webmail (e-mail na vlastnej doméne, Microsoft Exchange Online, Klerk)
 Serverhosting (Fyzické managed servery, fyzické dedikované servery, VPS, VMS, virtuálne dátové centrá)
 Kancelárske balíky (Microsoft 365 Business, IceWarp)
 SSL certifikáty
 Infraštruktúra na mieru a cloud
 Ďalšie služby (Kubernetes, Pohoda v cloude, serverhousing, rackhousing, storage, VPN, CDN, zálohovanie údajov)

 Referencie 

 Externé odkazy 
 webglobe.sk – oficiálna stránka
 Vedenie firmy
 Webglobe.cz
 Webglobe.rs
 Webglobe.com
 Domena.cz
 Savana.cz
 Endora.cz

Kategória:Internetové podniky
Kategória:Podniky na Slovensku